Множанне ведаў шляхам узаемадзеяння і шматстайнасці культур – галоўная перавага РУДН. Выгадаваныя за шмат гадоў адмысловыя традыцыі з'яўляюцца неабходнай умовай для доўгага жыцця ўніверсітэта. Гэта выявілася ў дні імпрэзы юбілею. У Маскву прыбыло больш за 3000 выпускнікоў з розных краін, многія з сем'ямі. Міністр К. Лаўроў выдаў загад, каб усім далі візы без абмежаванняў. Па традыцыі бясплатна сялілі і кармілі. Многія з былых студэнтаў успаміналі, як у савецкі час іх сустракалі ў аэрапортах з кветкамі, прыводзілі ў маскоўскі ГУМ і бясплатна забяспечвалі цёплай вопраткай. Але больш з любоўю ўспаміналі сваіх выкладчыкаў, дзякавалі за перададзеныя ім уменні і веды, паказвалі фільмы пра тое, чаго ім атрымалася дамагчыся ў жыцці. Мяркуючы па атмасферы, якая панавала на канферэнцыі, можна сказаць, што РУДН, несумненна, з'яўляецца адным з самых паспяховых і даўгавечных праектаў нашай былой агульнай краіны. Праект, у якім зусім малымі сродкамі, выдаткаванымі на пэўную дапамогу, на фарміраванне духу спагады і аказанне дапамогі маладым людзям з розных краін, галоўным чынам небагатых і не ва ўсе часы шчасных, атрымалася сфарміраваць планетарнага маштабу супольнасць, у якой для кожнага выпускніка слова РУДН з'яўляецца незгасальнай шчаслівай зоркай з імем Рудруна, так у гонар сваёй alma mater выпускнікі назвалі адну з зорак Сусвету.